Source: http://docplayer.hu/2344686-Kenyszer-es-intezkedesek.html
Timestamp: 2018-04-22 03:49:38
Document Index: 28799280

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

KÉNYSZER(ES) INTÉZKEDÉSEK? - PDF
Download "KÉNYSZER(ES) INTÉZKEDÉSEK?"
1 Csernus Eszter KÉNYSZER(ES) INTÉZKEDÉSEK? A HIV-SZÛRÉSRE, VALAMINT A HIV-POZITÍVOK GONDOZÁSBA VÉTELÉRE ÉS GYÓGYKEZELÉSÉRE VONATKOZÓ LEGFRISEBB FEJLEMÉNYEKRÔL Az Alkotmánybíróság 27/2002. (VI. 28.) számú határozatával megsemmisítette a szerzett immunhiányos tünetcsoport terjedésének meggátlása érdekében szükséges intézkedésekrôl és a szûrôvizsgálat elrendelésérôl szóló 5/1988. (V. 31.) számú szociális és egészségügyi minisztériumi (SZEM) rendeletet. A bíróság megállapította, hogy a rendelet számos rendelkezése több alapvetô jogot korlátoz, ez pedig minden esetben törvényi szintû szabályozást igényel, hiszen alapjogok korlátozására az alkotmány 8. (2) bekezdése értelmében kizárólag törvényben kerülhet sor, rendeleti szinten nem. Az indítványozó által felvetett tartalmi kifogásokat az Alkotmánybíróság nem vizsgálta, állandó gyakorlata értelmében ugyanis formai alkotmányellenesség megállapítása esetén a tartalmi alkotmányellenesség vizsgálatát nem tartja szükségesnek. Az Alkotmánybíróságról szóló törvényben foglaltaknak megfelelôen a bíróság a rendelet megsemmisítésének határnapját úgy állapította meg, hogy a megsemmisített rendelkezéseket felváltó szabályok alkotmányos keretek között történô megalkotására kellô idô álljon rendelkezésre a határozatban szereplô határnap december 31. JOGALKOTÁSI KÉNYSZER Az Alkotmánybíróság döntése nyomán a jogalkotó szervek hat hónapot kaptak arra, hogy a megsemmisített rendelkezések helyett az alkotmányos követelményekkel összhangban lévô, törvényi szintû szabályokat fogadjanak el. Mivel az alkotmánybírák csupán a formai alkotmányellenességet illetôen foglaltak állást, nyitott maradt a kérdés, hogy a rendeletben megfogalmazottak tartalmilag sértik-e az alkotmányt vagy sem. A vonatkozó törvénytervezet kidolgozásával megbízott Egészségügyi, Szociális és Családügyi Minisztérium (ESzCsM) azonban nem tartotta különösebben lényegesnek a különbséget, amely aközött húzódik, hogy az Alkotmánybíróság egy rendelkezés alkotmányosságát nem vizsgálja, és aközött, hogy az Alkotmánybíróság egy rendelkezést nem tart alkotmányellenesnek, és egész egyszerûen csak a rendeletben szereplô megoldásokat igyekezett az egészségügyi törvény (Eütv.) járványügyi rendelkezései közé beilleszteni. A különbség azonban korántsem elhanyagolható. Mielôtt közelebbrôl tanulmányoznánk az Eütv. módosítására született, évi LVIII. törvény rendelkezéseit, érdemes megismerkednünk a járványos betegségekre vonatkozó két alapvetô felfogással. HAGYOMÁNYOS JÁRVÁNYÜGYI MODELL A hagyományos járványügyi megközelítés, melyet a XIX XX. század fordulóján dolgoztak ki, a következô fôbb módszerek és elvek mentén halad: azonosítani a fertôzött személyeket (szûrés vagy egyedi tesztelés útján), a feltárt eseteket nyilvántartásba vétel céljából bejelenteni a közegészségügyi hatóságoknak, felkutatni a fertôzött személyek kapcsolatait, elkülöníteni a fertôzött személyeket a társadalom többi részétôl, majd az így elkülönített személyeket meggyógyítani. Ezt a modellt olyan fertôzô betegségek leküzdésére dolgozták ki, amelyek köznapi érintkezés útján terjednek, rövid lappangási idôvel rendelkeznek és gyógymódjuk ismert. A HIV/AIDS speciális jellege folytán, továbbá az általa felvetett új típusú társadalmi és egészségügyi problémák tükrében azonban több mint kérdéses ennek a hagyományos modellnek az alkalmassága és alkalmazhatósága. A HIV/AIDS ugyanis köznapi érintkezés útján nem terjed (csak szexuális érintkezés vagy vér, illetve meghatározott váladékok útján), a vírus átadása egyszerû, alapvetô higiéniai, illetve viselkedési szabályok (például óvszerhasználat) betartásával elkerülhetô, a HIV-pozitív emberek évekig, megfelelô terápia mellett évtizedekig is élhetnek tünetmentesen és munkaképesen. Gyógymód jelenleg nem létezik a kórra, viszont kapcsolódnak hozzá olyan társadalmi stigmák, amelyek miatt a HIV-pozitívok (jogi) védelme különös figyelmet kíván. FUNDAMENTUM / SZÁM DOKUMENTUM ÉS KOMMENTÁR / 109
2 MODERN JÁRVÁNYÜGYI SZEMLÉLET A másik, a HIV/AIDS vonatkozásában haladó járványügyi szemléletet az elmúlt évtizedben dolgozták ki, miután a legtöbb ország felismerte, hogy a vírus terjedését a hagyományos eszközök igénybevételével nem sikerült meggátolni. (Hogy miért is nem alkalmasak ezek az eszközök azon túl, hogy alapvetô jogokat indokolatlanul sértenek, arról késôbb lesz szó.) Ez a megközelítés figyelembe veszi, hogy egyes különösen veszélyeztetett csoportok tagjai intravénás droghasználók, szexmunkások, homoszexuálisok meglehetôsen bizalmatlanok az állammal szemben, és a hatóságilag kikényszeríthetô járványügyi intézkedések nem erôsítik bennük az együttmûködési hajlamot. A modern megközelítés kidolgozói tisztában voltak azzal, hogy az elsôdleges járványügyi cél nem az, hogy név szerint lehessen azonosítani, ki fertôzött és ki nem. Az azonosításnak akkor lehetne értelme, ha az érintetteket meg lehetne gyógyítani, vagy abban az esetben, ha a köznapi érintkezés során elkapható olyan betegségrôl lenne szó, melynek terjedését csak és kizárólag a fertôzöttek elkülönítése révén nyílna mód megakadályozni, jelen helyzetben azonban a személyazonosító adatokat is tartalmazó nyilvántartás teljességgel öncélú. A fertôzöttek név szerinti ismerete nemhogy nem járul hozzá a vírus terjedésének meggátlásához, hanem ellenkezô hatással jár: a potenciális fertôzöttek inkább kerülik a szûrôhelyeket, mert egyrészt tartanak a HIV-pozitivitással járó hátrányos megkülönböztetéstôl, másrészt pedig attól, hogy ha egyszer a hatóságok látókörébe kerülnek, akkor gyakorlatilag bármilyen kényszerintézkedést alkalmazhatnak majd velük szemben. Félelmük, sajnos, nem alaptalan, hiszen járványügyi intézkedés ellen hatékony jogorvoslatra nincs mód. AZ EGYÜTTMÛKÖDÉSEN ALAPULÓ MODELL Mára már világszerte egyértelmûvé vált, hogy az elsôdleges járványügyi érdek az, hogy mindenki tisztában lehessen HIV-státuszával, és tartózkodjon a fertôzési kockázatot jelentô magatartásoktól. Ennek pedig az a feltétele, hogy ezeket, valamint a megfelelô védekezési módozatokat illetôen kellô ismeretekkel rendelkezzen. Az új járványügyi modell az együttmûködés elvén alapul, és olyan megoldásokra épít, amelyek csupán a lehetô legszûkebb körben érintik az egyének alapvetô jogait. Évek óta e modell hatékonyságát hangsúlyozza több nemzetközi szervezet is, nevezetesen az ENSZ, a UNAIDS (az ENSZ HIV/AIDS-re szakosodott szerve), az Egészségügyi Világszervezet (WHO), és regionális szinten az Európa Tanács is. Az ENSZ emberi jogi fôbiztosa és a UNAIDS közös szervezésében 1996-ban Genfben megtartott második nemzetközi konzultáció a HIV/AIDS-rôl és az emberi jogokról 1 alkalmával a jelenlévô szakemberek tizenkét irányelvet fogadtak el a HIV/AIDS elleni küzdelemre vonatkozóan. Ezen irányelvek közül a harmadik így szól: A tagállamoknak felül kell vizsgálniuk közegészségügyi törvényeiket, hogy megbizonyosodjanak arról, hogy azok a HIV/AIDS által felvetett közegészségügyi problémák kezelésére alkalmasak, a fertôzô betegségekre vonatkozó járványügyi rendelkezéseik a HIV/AIDS kérdéskört illetôen nem kerülnek helytelenül alkalmazásra, valamint hogy e törvények összhangban vannak a tagállamok által vállalt nemzetközi emberi jogi kötelezettségekkel. 2 (Saját ford. Cs. E.) Az elvek megfogalmazásán túl a konzultáció résztvevôi további iránymutatásokkal is szolgálnak: részletezik, hogy az egyes elvek maradéktalan és hatékony megvalósulása érdekében a társadalmi élet különbözô területein milyen lépésekre, hozzáállásra van, illetve lehet szükség. A szakemberek konkrét, hazai szempontból releváns ajánlásait a magyar szabályozás kapcsán felmerülô problémák vizsgálata során mutatjuk be. A magyar HIV/AIDS szabályozást illetôen a következô kérdések vizsgálandók: a HIV-szûrés önkéntességének és anonimitásának kérdése, a partnerkutatás és a kötelezôen szûrhetô személyi kör meghatározásának kérdése, a nyilvántartási kötelezettség, a kötelezô gondozásba vétel és a kötelezô gyógykezelés kérdése. A HIV-SZÛRÉS ÖNKÉNTESSÉGE ÉS ANONIMITÁSA Az önkéntesség és az anonimitás szorosan összefüggô kritériumok: az önkéntesség hiánya eleve kizárja, hogy a vizsgált személyek megôrizhessék anonimitásukat, a kötelezô vizsgálatokat ugyanis értelemszerûen névvel végzik; a tapasztalatok pedig azt mutatják, hogy az anonimitás hiánya a szûrôhelyek elkerülésére ösztönöz. A HIV esetében a távolmaradást és a bizalmatlanságot az is erôsíti, hogy az életvitelük folytán nagyobb fertôzési veszélynek kitett személyek már egyébként is marginalizált, diszkriminált csoportokhoz tartoznak, és attól tartanak, hogy személyes adataik sorsa átadásukat követôen nyomon követhetetlenné válik, az élet bármely területén lehetôség nyílik a velük szembeni visszaélésekre vagy például az intravénás droghasználók esetében büntetôeljárás indulhat ellenük. 110 / DOKUMENTUM ÉS KOMMENTÁR FUNDAMENTUM / SZÁM
3 A Genfben megfogalmazott nemzetközi irányelvek emlékeztetnek arra, hogy a HIV/AIDS kérdéskör által felvetett problémákra (is) az államok által vállalt nemzetközi emberi jogi kötelezettségekkel összhangban álló megoldásokat kell találni. A Polgári és politikai jogok nemzetközi egyezségokmánya 17. cikkelye deklarálja az egyének magánélethez való jogát, és az Európa Tanács emberi jogi egyezménye is annak tiszteletben tartására kötelezi a szerzôdô államokat (8. cikkely). A konzultáción a magánélethez való jog kapcsán megfogalmazottak értelmében az államoknak úgy kell meghatározniuk közegészségügyi szabályaikat, hogy a HIV-státuszra vonatkozó adatokat sem az egészségügyi hálózaton belül, sem azon kívül ne lehessen engedély nélkül gyûjteni, felhasználni vagy továbbítani, és ezen adatok felhasználása csak tájékozott beleegyezésen alapulhasson. Az információs önrendelkezéshez való joggal az államoknak tehát a HIV/AIDS esetében is számolniuk kell. A megsemmisített rendelet 1988 és 1998 között hatályos változata mellett hallgatólagosan megtûrt módon mûködhettek független, anonim HIV-vizsgálatot végzô szolgálatok, január elsejétôl azonban a rendelet 12. -a különbséget tett az elsô és a második (verifikáló) HIV-teszt között. 3 Az elsô tesztet még el lehetett végeztetni név nélkül, a második teszt elôfeltétele viszont az volt, hogy az érintett felfedje személyazonosságát. Amennyiben ezt megtagadta, a vizsgálat nem volt folytatható, ami mind az érintett szempontjából, mind járványügyi szempontból abszurd. Nem világos, miért fontosabb szempont az, hogy a vizsgált személy azonosítsa magát, mint az, hogy megtudhassa, fertôzött-e vagy sem. Még akkor is érthetetlen ez a megoldás, ha megpróbálunk a hagyományos járványügyi modellbôl kiindulni. Hiszen ha az érintett úgy dönt, nem folytatja a vizsgálatot, a járványügyi hatóságoknak nem marad más választásuk, mint egyszerûen belenyugodni ebbe a döntésbe. A 2002 végén elfogadott törvénymódosítással hazánkban is fôszabállyá válik az önkéntes HIV-szûrés, hiszen a (4) bekezdésben meghatározott eseteken kívül HIV-ellenanyag vizsgálat kizárólag a vizsgált személy vagy a nevében e törvény szerint nyilatkozattételre jogosult személy beleegyezése alapján végezhetô [Eütv. 59. (5) bekezdés]. A módosításban szereplô, taxatív módon felsorolt eseteken 4 kívül tehát tudta nélkül vagy akarata ellenére senkin sem végezhetô HIV-vizsgálat. Ami pedig az anonimitást illeti, a törvény arra szorítkozik, hogy az önkéntes vizsgálatok esetében a vizsgált személy számára lehetôvé teszi személyazonosító adatai átadásának megtagadását a vizsgálat bármely szakaszában. 5 Sajnálatos módon tehát a fôszabályként bevezetett önkéntességhez a módosítás nem társít ugyanolyan fôszabály jelleggel anonimitást, hanem csupán felhatalmazza a vizsgálaton részt vevô személyt adatai titokban tartására. A megfogalmazás igen szerencsétlen, hiszen lévén, hogy az átadás megtagadása csak akkor merülhet fel, ha azt megelôzôen az illetôtôl már kérték a nevét és egyéb személyes adatait arra utal, hogy a szûrôállomások gyakorlatában teljesen elfogadható, ha minden vizsgálatra jelentkezôt elsô lépésként személyes adatai átadására hívnak fel. Ezzel szemben nem kap hangsúlyt az anonim vizsgálati lehetôség létére vonatkozó tájékoztatási kötelezettség azaz ha az érintett tudja, hogy adatai átadását megtagadhatja, és képes kilépni a megszokott orvos beteg viszonyból, amelyben, valljuk be, a beteg a legritkább esetben vitatja az orvos által feltett kérdések létjogosultságát, akkor talán lesz esélye a gyakorlatban is arra, hogy anonim HIV-eredményhez jusson. Az önkéntesség és az anonimitás kérdéséhez szorosan kapcsolódik a partnerkutatás intézménye és a szûrésre kötelezhetô személyi körök meghatározása, súlyuknál fogva azonban indokoltnak tartjuk ezeket külön fejezetben tárgyalni. A KÖTELEZÔEN SZÛRHETÔ SZEMÉLYI KÖRÖK ÉS A PARTNERKUTATÁS INTÉZMÉNYE A kötelezô szûrôvizsgálatok módszere szerves részét képezi a hagyományos járványügyi modellnek. E körök meghatározásánál a rendelet arra a logikára épít, amely szerint léteznek úgynevezett veszélyeztetett csoportok, amelyek tagjai között a HIV elôfordulási esélyei nagyobbak, és a nagyobb gyakoriságra való tekintettel indokoltnak tartja automatikusan szûrni mindazokat, akik ezekhez a csoportokhoz tartoznak. A megsemmisített rendelet szerint szûrni kell a nemi betegeket, illetve a nemi betegségre gyanús állapotban lévôket; az AIDS vírusával fertôzött személyek szexuális partnereit, a fertôzöttek környezetének azon tagjait, akiknél a fertôzés gyanúja felmerül; a büntetés-végrehajtási intézetekben szabadságvesztésbüntetést töltô személyeket; a javítóintézetben elhelyezett fiatalokat; és a kábítószert intravénásan alkalmazókat (1. a f). Ezek a rendelkezések súlyos aggályokat vetnek fel. Elôször is túl tág, bizonytalan, pontatlan megfogalmazásokat alkalmaznak: a nemi betegségre gyanús állapotban lévôk, a környezet, illetve a fertôzés gyanúja kifejezések indokolatlanul tág egyéni értelmezésekre adnak lehetôséget, ezáltal sértik a jogbiztonság elvét. A HIV/AIDS egyik jellegzetessége, hogy tünetei ha egyáltalán vannak igen nehezen felismerhetôk, azaz ilyen megfogalmazás mel- FUNDAMENTUM / SZÁM DOKUMENTUM ÉS KOMMENTÁR / 111
4 lett gyakorlatilag bárki szûrésre kötelezhetô. Nem világos, milyen érvek szólnak a szabadságvesztés büntetésüket töltô személyek, illetve a javítóintézetben elhelyezett fiatalok automatikusan kötelezô szûrése mellett a szabadságelvonás nem járhat az egészségügyi önrendelkezési jogok önkényes korlátozásával. Értelmetlen olyan körök kötelezô szûrését elôírni, amelyek tagjai nem vagy csak részben azonosíthatók. Az intravénás droghasználók esetében a kötelezô HIV-szûrést kivitelezhetetlennek tartjuk. Sôt, a hatósági fellépés és nyilvántartás az érintetteket egyenesen arra ösztönözheti, hogy kerüljék a szûrôhelyeket, és aláássa az ártalomcsökkentést célzó programok, mint például a tûcsereprogramok hatékonyságát is. Arra sincs garancia, hogy minden HIV-pozitív személy meg fogja nevezni szexuális partnereit. Azon túl, hogy a rendelet által meghatározott kötelezô körök alkalmazása alapjogokat sért, az úgynevezett ablakperiódus által okozott bizonytalanságok következtében nem is alkalmas a probléma kezelésére. Létezik ugyanis egy olyan 4-6 hetes periódus, amely alatt bár a vírus már a vizsgált személy szervezetében van a HIV-pozitivitás teljes bizonyossággal még nem mutatható ki. Ilyenkor elképzelhetô, hogy a HIV-tesztek hamis negatív eredményt adnak. A nemzetközi irányelvek értelmében a közegészség védelme csakis azokban az esetekben indokolja a kötelezô szûrést, ahol ezt egy harmadik személy jogos érdeke megkívánja. Ezek az esetek a véradás, a szerv-, szövet-, illetve ivarsejt-adományozás, azzal a kikötéssel, hogy ilyenkor is elsôsorban ahol ez lehetséges a levett vért, szervet stb. kell szûrni, és nem az adományozó személyt kötelezni. 6 A HIV-fertôzöttek szexuális partnereinek értesítését illetôen is jelentôsen eltér egymástól a hagyományos és a modern járványügyi szemlélet. Míg a hagyományos szemléletet tükrözô rendelet egyenesen partnerkutatási kötelezettséget ír elô a HIV-fertôzöttet gondozó orvos számára, a genfi konzultáció résztvevôi szigorú keretek közé szorítják azokat az eseteket, amikor a HIV-fertôzött helyett és hozzájárulása nélkül az orvos feladata lehet a szexuális partnerek tájékoztatása. A kritériumok, amelyekre figyelemmel kell lenni, a következôk: a HIV-fertôzött már minden szükséges tanácsot megkapott, ennek ellenére nem változtatott hozzáállásán; a HIVfertôzött nem vállalta, hogy partnereit tájékoztassa, illetve nem járult hozzá, hogy ôket egyéb módon értesítsék; a partnerek fertôzôdésének veszélye reális; a HIV-fertôzött megfelelô felszólítást kapott; és, amennyiben ez lehetséges, a HIV-fertôzött személyazonosságát nem fedik fel szexuális partnerei elôtt. A szûrésre kötelezés tehát nem lehet általános jellegû, a hatóságilag kikényszeríthetô szûrés alapjául az adott eset konkrét veszélyessége kell hogy szolgáljon. Az adatvédelmi biztosnak az Alkotmánybíróság kérésére írt véleményében foglaltak is ezt a nézetet támasztják alá. E véleményben ugyanis az áll, hogy az információs önrendelkezési jog csak fertôzés közvetlen veszélye esetén korlátozható. Ellenkezô esetben az AIDS-fertôzés meggátlása érdekében a lakosság egészére kiterjedô totális ellenôrzés lenne bevezethetô, amelyet tetszôleges rendszerességgel meg is lehetne, illetôleg kellene ismételni (663/B/1996/4). Ezzel szemben bár a rendelet megoldásaihoz képest már némileg korszerûbb szemléletet tükröz az Eütv. jelenlegi módosítása még mindig alapvetôen személyi körökben gondolkodik, és nem a konkrét magatartás konkrét veszélyességére épít. A törvénymódosítás értemében kötelezôen szûrendô az a személy, aki foglalkozása, önkéntes munkavégzése keretében, vagy jövedelemszerzô tevékenysége során saját vére, vagy váladéka útján a vírust más személynek továbbadhatja, illetve más személyek vérével és váladékával fertôzôdhet; a véradásra donorként jelentkezô, és a véradásban való részvételre alkalmas személy; saját anyatejet más számára adományozó nô; a szerv-, szövetátültetés céljából élô személybôl vagy halottból eltávolított szervet, szövetet adományozó vagy a kivétel ellen életében tiltakozó nyilatkozatot nem tett személy; nemi erkölcs elleni bûncselekmény, kábítószerrel való visszaélés, illetve személy elleni erôszakkal, vagy személyi sérülés okozásával elkövetett bûncselekmény elkövetésével gyanúsított, illetôleg vádolt személy, aki az elkövetés során a fertôzôdést átadhatta, vagy fertôzôdhetett, továbbá az ilyen bûncselekmény sértettje, amennyiben a fertôzôdés kockázata fennáll; az elôzô pontban meghatározottakon kívül az a személy, akinek vizsgálatát a bíróság a fertôzés lehetôségének tisztázása érdekében elrendelte [59. (4) a f)]. Már szóltunk arról, hogy jogos érdeknek tekinthetô, hogy a mástól vért, szervet stb. kapó személy ne fertôzôdhessen a vírussal. Ez azonban nem kizárólag az adományozó személy szûrésével érhetô el. Ennek ismeretében különösen indokolatlannak tartjuk az anyatejet adományozók kötelezô szûrését, az anyatej esetében ugyanis a fertôzés átadása kivédhetô egyszerûen azzal, ha a levett tejet hôkezelik a HIV ugyanis szétesik 56 C-on. Ellenben még elvileg sem tartjuk indokoltnak az elsô (foglalkozás szerinti) kör kötelezô szûrését. Egyrészt azért, mert az egészségügyi létesítmények számára általános jelleggel elôírt, alapvetô higiéniai 112 / DOKUMENTUM ÉS KOMMENTÁR FUNDAMENTUM / SZÁM
5 szabályok betartásával a vírus átadása egyértelmûen elkerülhetô, másrészt pedig azért, mert az ablakperiódusra és a vele járó hamis negatív eredményekre tekintettel a szûrés hatékonysága több mint kétséges. A rendszeresen és kötelezô jelleggel elôírt HIVvizsgálat révén tehát csupán a biztonság látszata érhetô el, maga a biztonság nem holott az érintettek alapjogai súlyosan sérülnek. Problémásnak tartjuk továbbá, hogy kellô megfogalmazás híján számtalan egyéni értelmezés születhet arra, hogy mely foglalkozásokra, önkéntes munkavégzésre vagy jövedelemszerzô tevékenységekre terjed ki a szûrési kötelezettség, illetve aggályosnak tartjuk a fertôzés módja ( vér, váladék ) szintén túl tág és pontatlan megfogalmazását. Bizonyos bûncselekmények sértettjeinek védelmében kerülhetett megfogalmazásra az ötödik esetkör, feltehetôleg azzal az indokkal, hogy ha már elkerülni nem lehetett a fertôzôdés reális veszélyével járó magatartást, akkor ez a veszély legalább a lehetô legkisebb legyen. Amennyiben ugyanis a vírussal való kapcsolatot követôen az érintett haladéktalanul (1-2 órán belül, de mindenesetre minél elôbb) antiretrovírusos kezelésben részesül, akkor jóval nagyobb az esélye annak, hogy nem válik HIV-fertôzötté. A haladéktalanul azonban olyan rövid határidôt jelent, aminél nem várható meg, hogy a sértett feljelentést tegyen és az eljárás olyan szakba jusson, amikor már gyanúsítottról vagy vádlottról beszélhetünk. Mi több: annyi halasztást sem tûr, ami alatt megszülethetne egy megerôsített pozitív eredmény. Ha az érintett az elkövetô szûrési eredményétôl teszi függôvé a terápia elkezdését, akkor több mint valószínû, hogy lekési annak lehetséges pozitív hatásait. Nem világos tehát, milyen elérni kívánt jogos érdek alapján kellene az e körbe tartozó személyek jogait korlátozni, illetve milyen legitim elôny állítható szembe az elkövetôk önrendelkezési jogával. A kötelezô esetkörök vizsgálata kapcsán ki kell még emelnünk, mennyire értelmetlen a módosítás azon rendelkezése, amelynek értelmében a kötelezô körökhöz tartozó személyek anonim vizsgálata kizárt: a megjelölt köröknél részint szükségtelen a név szerinti szûrés (anyatej, vér), részint pedig fel sem merülhet, hogy egy anonim teszteredménnyel bárkinek is hátrányt lehetne okozni, hiszen azt sem a munkáltató, sem a bíróság nem fogja elfogadni. A kötelezô szûrési köröket illetôen nem sikerült megszabadítani az egészségügyi törvényt a hagyományos járványügyi beidegzôdésektôl, de létezik egy terület, ahol talán még inkább tetten érhetôk ezek az elavult reflexek, ez pedig a HIV-fertôzöttekre vonatkozó hatósági adatgyûjtés. A NYILVÁNTARTÁSI KÖTELEZETTSÉG A kötelezô bejelentési és nyilvántartási kötelezettség terén teljességgel hiányzik az új szabályozással való összhang megteremtése, az újonnan elfogadott módosítás ugyanis csak az Eütv.-t érinti, ezzel szemben szerepelnek még bejelentési szabályok az egészségügyi adatokról szóló törvényben, 7 az annak alapján született rendeletben 8 és a fertôzô betegségekre vonatkozó rendeletben is. 9 Jogszabály rendelkezik tehát egyrészt arról, hogy a betegellátó ugyan személyazonosító adatok nélkül jelenti a HIV-fertôzést az ÁNTSZ felé, azonban közegészségügyi vagy járványügyi érdekre hivatkozva az ÁNTSZ illetékes városi intézete kérheti az érintett személyazonosító adatait; másrészt pedig arról, hogy az ÁNTSZ többek között nyilvántartást vezet a HIV-fertôzöttekrôl. Sehol nincs meghatározva, mi értendô nyilvántartás alatt, azonban az, hogy nem a fertôzésekrôl, hanem a fertôzöttekrôl kell nyilvántartást vezetni, már nem tûnik véletlennek, és a gyanút, hogy személyazonosító adatokat is tartalmazó nyilvántartásról van szó, megerôsíti az a különbségtétel, amelyet a fertôzô betegségekrôl szóló rendelet tartalmaz a Johan Béla Országos Epidemiológiai Központot (OEK) és az ÁNTSZ városi, illetve megyei intézeteit illetôen. Az OEK ugyanis nyilvántartja a bejelentett fertôzô betegek egészségügyi adatait, míg az ÁNTSZ városi intézete, az ÁNTSZ megyei intézete, továbbá az érintett háziorvosa a bejelentett fertôzô beteget nyilvántartja. Szintén ezt a gyanút erôsíti az is, hogy ha a bejelentett fertôzô beteg megbetegedési helye nem azonos a lakó- vagy tartózkodási helyével, akkor a városi tisztiorvos tájékoztatja a beteg állandó lakóhelye szerint illetékes városi intézetet, amely értesíti a beteg háziorvosát. E tájékoztatási és értesítési kötelezettségeknek az érintett személyazonosító adatainak ismerete nélkül aligha lehetne eleget tenni. Az országos, személyazonosító adatokat elvileg nem tartalmazó listán kívül tehát a HIV-fertôzött adatai szerepelnek (és jogszabályi kötelezettség, hogy szerepeljenek!) a betegellátó, a városi ÁNTSZ, a megyei ÁNTSZ és a háziorvos nyilvántartásában. Ezzel szemben a HIV-fertôzöttek azonosításához semmilyen legitim érdek nem fûzôdik. Aggályosnak tekinthetô továbbá maga a bejelentôlap is: zavaró és bizonytalanságot okoz, hogy olyan részek is szerepelnek rajta, amelyeket elvileg a bejelentô nem köteles kitölteni. A konzultáción lefektetettek óta is többször hangsúlyozta mind az ENSZ, mind a WHO, mind az Európa Tanács, hogy a HIV-fertôzésre vonatkozó epidemiológiai, statisztikai vagy kutatási célú adatgyûj- FUNDAMENTUM / SZÁM DOKUMENTUM ÉS KOMMENTÁR / 113
6 tés során kizárólag a fertôzöttek személyazonosításra alkalmas jellegüktôl megfosztott egészségügyi adatai kezelhetôk. A vírus terjedésének név szerinti listákkal nem lehet gátat szabni, és az egyébként is érzékeny adatnak tekintett egészségügyi adat a HIV-státusz esetében különös védelmet igényel, mivel a HIV/AIDS kérdéskör társadalmi megítélésének ismeretében az adatok illetéktelen kezekbe jutása igen súlyos visszaélésekre adhat módot. Megjegyzendô továbbá, hogy maga a passzív adatgyûjtés is idejét múlt epidemiológiai módszer. A célzott adatgyûjtés, 10 melynek során például egy szülészeti klinikán egyébként is levett vérmintákat a személyazonosításra alkalmas jellegüktôl való megfosztást követôen HIV-vizsgálatnak vetik alá, sokkal hitelesebb képet nyújt a lakosság adott csoportját vagy megfelelô minták kombinálása esetén akár a lakosság egészét illetôen is. A KÖTELEZÔ GONDOZÁSBA VÉTEL ÉS A KÖTELEZÔ GYÓGYKEZELÉS A kötelezô orvosi vizsgálatot illetôen a törvénymódosítás zavaros, értelmetlen és aggályos rendelkezéseket illesztett az Eütv.-be. Egyrészt kifejezetten kényszerintézkedést szabályoz, hiszen olyan kötelezô jellegû járványügyi intézkedésrôl van szó, amely szükség esetén hatóságilag is kikényszeríthetô, másrészt viszont rendelkezik arról, hogy a tájékoztatás alapján az egészségügyi szolgáltató a beteg együttmûködésével megvalósított, a tájékozott beleegyezésen és önkéntes igénybevételen alapuló, az adott betegség által szakmailag indokolt beavatkozásokat végzi, illetve intézkedéseket alkalmazza. Ezek szerint a kötelezôen berendelt személyt megjelenésekor tájékoztatni kellene arról, hogy valójában akár vissza is utasíthatja a számára kötelezôként feltüntetett orvosi vizsgálatot? Minthogy a módosítást követôen még nem született a HIV-hez kapcsolódó intézkedéseket pontosító végrehajtási rendelet, csak remélhetô, hogy a korábbi rendeletben szereplô diszkriminatív rendelkezéseket az Alkotmánybíróság határozata nyomán végleg számûzik. A rendelet ugyanis a gondozásba vétel helyét illetôen különbséget tett HIV-fertôzött és HIVfertôzött között a fertôzôdés feltehetô módja szerint: hematológiai úton történt fertôzés esetén az Országos Hematológiai és Vértranszfúziós Intézetet, illetve a kórház-rendelôintézet hematológiai gondozóját, szexuális úton történt fertôzés esetén pedig az Országos Bôr- és Nemikórtani Intézetet, illetve a kórház-rendelôintézet bôr- és nemibeteg-gondozóját jelölte meg. A különbségtétel mindenesetre teljességgel indokolatlan, és ellentétes a szabad orvosválasztás jogával, aggályos továbbá, hogy a többi betegre veszélyt nem jelentô HIV-fertôzöttekre vonatkozólag miért kellene jogszabályban kijelölni azt az intézményt, ahol gyógykezelésben részesülhetnek, mint ahogy az is, hogy a gyógykezelés kötelezô. Eddig nem tértem ki az Alkotmánybíróság megsemmisítô határozata óta eltelt fél év jogalkotási huzavonáira, és igyekeztem a szövevényes jogszabályi háttér lehetô legvilágosabb bemutatására, továbbá a nemzetközi tapasztalatok alapján leghatékonyabbnak tartott módszerek ismertetésére fektetni a hangsúlyt. Meg kell azonban említenem, hogy az ENSZ, a UNAIDS, a WHO, az Európa Tanács sorozatos ajánlásai és a HIV elleni küzdelem konkrét tapasztalatai ellenére minden egyes apró jobbításért meg kellett harcolni. A létezô összes demokratikus eszköz bevetésére szükség volt (az adatvédelmi biztos fellépése, a szakma és az érintett civil szervezetek, nevezetesen a Társaság a Szabadságjogokért tiltakozása, a parlament emberi jogi bizottságának fellépése, sajtónyilvánosság), holott nemzetközileg elfogadott, hogy az emberi jogok és a közegészség védelme nem egymással ellentétes, hanem egymást erôsítô érdekek. Összegzésképpen emlékeztetni kívánnék még az alapjogok korlátozása esetén mind az Alkotmánybíróság, mind az Emberi Jogok Európai Bírósága által alkalmazott szükségesség arányosság teszt lényegére. Nem elegendô az, ha az adott alapjogot egy legitim cél jelen esetben a közegészség védelme érdekében korlátozzák. Feltétel az is, hogy az alkalmazott módszer alkalmas legyen a célzott hatás kiváltására, hogy e hatást más módon ne lehessen elérni, és hogy a korlátozásokkal okozott hátrány ne legyen aránytalan mértékû. A HIV-fertôzés, illetve az AIDS-betegség igen sok szempontból különbözik a többi fertôzô betegségtôl, a rá vonatkozó szabályokat a visszásságok elkerülése végett kívánatos lenne külön törvényben, de legalábbis külön fejezetben szabályozni. A külön szabályozás egyik alappillére az egyre többek által szorgalmazott hármas felelôsség elve kellene hogy legyen, mely szerint a fertôzés terjedésének megállítása mind a fertôzött, mind a recipiens (például szexuális partner), mind az állam felelôssége. 11 Kívánatos volna, hogy ne csupán egy megsemmisített rendelet folytán megjelenô jogalkotási kényszer miatt merüljön fel a HIV elleni küzdelem megfelelô stratégiájának kérdése, és hogy a jelen törvénymódosítás után ne feledkezzen meg a jogalkotó arról, hogy összhangot kell teremtenie mindazokkal a jogszabályokkal, amelyek tartalmaznak a HIV-fertôzöttekre vonatkozó rendelkezéseket (a bejelentési kötelezett- 114 / DOKUMENTUM ÉS KOMMENTÁR FUNDAMENTUM / SZÁM
7 ségrôl szóló rendelkezéseken kívül felül kell vizsgálni például az idegenrendészeti szabályokat és a büntetés-végrehajtási intézmények rendjére vonatkozó szabályokat is). Ily módon talán elkerülhetô volna, hogy a haladó járványügyi koncepció szelleme, mely a jelen módosításnál nyomokban de csak nyomokban már észlelhetô, újra és újra sérüljön (és olyan fogalmi abszurditásokhoz vezessen, mint a részleges anonimitás 12 vagy az anonim aláírás 13 ), és kiküszöbölhetô lenne a járványügyi szabályok l art pour l art alkalmazása is. JEGYZETEK 11 Second International Consultation on HIV/AIDS and Human Rights, Geneva, September Guideline 3: States should review and reform public health laws to ensure that they adequately address public health issues raised by HIV/AIDS, that their provisions applicable to casually transmitted diseases are not inappropriately applied to HIV/AIDS and that they are consistent with international human rights obligations. Directive 3: Les États devraient réexaminer et réformer la législation relative à la santé publique pour s assurer qu elle traite de façon adéquate les questions de santé publique posées par le VIH/SIDA, que les dispositions de la loi applicable aux maladies fortuitement transmissibles ne sont pas appliquées à tort au VIH/SI- DA et sont compatibles avec les obligations internationales en matière de droits de l homme. 13 Az elsô vizsgálat során ugyanis egy igen érzékeny tesztet alkalmaznak, amely esetleg olyankor is pozitív eredményt mutat, amikor a vizsgált személy nem fertôzött. A második vizsgálat során egy másfajta tesztet használnak, amely alkalmas az elsô eredmény megerôsítésére vagy megcáfolására. 14 Ezekrôl részletesebben a II. fejezetben lesz szó. 15 E rendelkezés alól kivételt jelent a megerôsítetten HIVfertôzött, illetve AIDS-beteg személynek az egészségbiztosítás keretében történô további ellátása érdekében az ellátás igénybevételéhez szükséges személyazonosító adatai átadása. 16 Ezeket az 5/1988. (V. 31.) SZEM rendelet értelmében is szûrni kellett. 17 Az egészségügyi és a hozzájuk kapcsolódó személyes adatok kezelésérôl és védelmérôl szóló évi XLVII. törvény. 18 A fertôzô betegségek jelentésének rendjérôl szóló 63/1997. (XII. 21.) NM rendelet. 19 A fertôzô betegségek és a járványok megelôzése érdekében szükséges járványügyi intézkedésekrôl szóló 18/1998. (VI. 3.) NM rendelet. 10 A sentinel, illetve a surveillance módszer. 11 A fertôzött személy mindent meg kell tegyen annak érdekében, hogy másokat ne fertôzzön meg, a recipiensnek legjobb tudása szerint védekeznie kell, hiszen önmagáért ô tartozik felelôsséggel, az államnak pedig kötelessége aktív felvilágosításban részesítenie a lakosság egészét. Feleki Attila, Az Anonim AIDS Tanácsadó Szolgálat véleménye az egészségügyi törvény tervezett módosításához, A rendelet alapján 1998 óta mûködô rendszer. 13 Egy véleményezésre megküldött, de a cikk befejezése idején még átdolgozás alatt álló EcsSzM rendelettervezet az anonim szûrés során a vizsgált személy aláírását követelte volna meg annak igazolásaképpen, hogy a szûrôhely eleget tett a vele szemben fennálló tájékoztatási kötelezettségének. FUNDAMENTUM / SZÁM DOKUMENTUM ÉS KOMMENTÁR / 115
Az interjúkat készítették: Csernus Eszter Pálfi Balázs Varró Szilvia. A Szerzők, 2003. Csernus Eszter (a szerk.), 2003.
A kötet megjelenését a Ford Alapítvány támogatta TASZ, Bp. 2003. A kötet szerzői: Csernus Eszter (I., II., III., IV., VI. és VII. fejezet) Tóth Judit (V. fejezet) Az interjúkat készítették: Csernus Eszter
AZ EGÉSZSÉGÜGYI TÖRVÉNY TERVEZETT MÓDOSÍTÁSAIRÓL
18. szám AZ EGÉSZSÉGÜGYI TÖRVÉNY TERVEZETT MÓDOSÍTÁSAIRÓL A kormány a T/1107. számú törvényjavaslatban az egyes, az egészségügyet és a társadalombiztosítást érintô törvények módosításáról (továbbiakban:
A TASZ az AIDS-rôl. többi részére is. Kelet-Európában és Közép-Ázsiában
A TASZ az AIDS-rôl A modern orvostudomány látványos fejlôdésének hatására azt hihettük, hogy a járványos kóroknak mindörökre vége. Az immunhiányos tünetcsoport, angol nevén AIDS megingatta ezt a reményt.